́тва Ѽ,преди̂вная и пресла̂вная свѣти̂ла землѝ пско́вскія: ст҃а́я равноапс̑льная вели́кая княги́не ѻ́льго, первоуго́днице бж҃ія ѿ всегѡ̀ ро́да рѡссі́йскагѡ, кня́зіе пско́встіи благовѣ́рніи, преподо́бніи и бг҃оно́сніи ѻтцы̀ на́ши, па́стыріе и учи́теліе, пѡ́стницы и исповѣ̂дницы, всѝ пра́ведніи и преблаже́нніи! ва́мъ прибѣга́емъ дне́сь и мо́лимся ва́мъ съ любо́вію: да бу́дите небе́сніи засту̂пницы ѻте́честву ва́шему и все́й землѝ ру́сстѣй, наставля́ющіи на́съ, сро́дники ва́шя, твори́ти во́лю гдс̑ню, во є́же преспѣва́ти и на́мъ въ вѣ́рѣ, благоче́стіи и любвѝ хрс̑тіа́нстѣй, прославля́юще премилосе́рдаго творца̀, гдс̑а и спа́са на́шего, и пречс̑тую єгѡ̀ ма́терь, я́кѡ упова́ніе надѣ́ющихся и ми́лостей бж҃іихъ пода́тельницу!Ѽ, всѝ ст҃і́и на́ши пско́встіи, моли́те, благосе́рдіи хрс̑та̀ бг҃а, да да́руетъ и на́мъ грѣ̂шнымъ, непоро́чное вѣ́ры соблюде́ніе, це́ркви ст҃ы́я ѿ єресе́й и раско́лѡвъ ѡгражде́ніе, ве́сей и градѡ́въ на́шихъ благо́е утвержде́ніе, ѿ наше́ствія иноплеме́нныхъ сохране́ніе, мі́ра всегѡ̀ умире́ніе, ѿ гла́да и па́губы избавле́ніе, изъ̑ѻби́ліе плодѡ́въ земны́хъ, и вся̂, ко спасе́нію и благоче́стному житію̀ потрє́бная, во є́же бы и на́мъ, чту́щымъ ст҃у́ю па́мять ва́шу, я́кѡже и всѣ̂мъ хрс̑тіа̂нскимъ родѡ́мъ, гряду́щымъ въ землѝ се́й, прославля́ти єди́нымъ се́рдцемъ и єди́ными усты̀ ст҃у́ю, єдиносу́щную, животворя́щую и нераздѣ́льную тро̑цу, ѻц҃а̀ и сн҃а, и ст҃а́го дх҃а, ны́нѣ и при́снѡ, и во вѣ́ки вѣкѡ́въ